Document ID: 31999D0454

Odločba Komisije
z dne 22. junija 1999
o postopkih potrjevanja skladnosti gradbenih proizvodov v skladu s členom 20(2) Direktive Sveta 89/106/EEC v zvezi s proizvodi za gašenje in dušenje požara ter protipožarno zaščito
(notificirana pod dokumentarno številko K(1999) 1481)
(Besedilo velja za EGP)
(1999/454/ES)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 89/106/EGS z dne 21. decembra 1988 o približevanju zakonov in drugih predpisov držav članic, ki se nanašajo na gradbene proizvode [1], kakor je bila spremenjena z Direktivo 93/68/EGS [2], in zlasti člena 13(4) Direktive,
(1) ker mora Komisija med dvema postopkoma za potrjevanje skladnosti po členu 13(3) Direktive 89/106/EGS izbrati "najmanj zahtevni postopek, ki izpolnjuje zahteve po varnosti"; ker to pomeni, da je nujno odločiti, ali je za neki proizvod ali neko družino izdelkov obstoj sistema kontrole tovarniške proizvodnje, za katerega je odgovoren proizvajalec, potreben in zadosten pogoj za potrditev skladnosti, ali pa je zaradi izpolnjevanja meril iz člena 13(4) potrebno posredovanje certifikacijskega organa;
(2) ker člen 13 (4) zahteva, da je tako opredeljen postopek naveden v mandatih in v tehničnih specifikacijah; zaželeno je torej, da se opredeli pojem proizvodov ali družine proizvodov, kakor se uporabljajo v mandatih in tehničnih specifikacijah;
(3) ker sta postopka iz člena 13(3) podrobno opisana v Prilogi III k Direktivi 89/106/EGS; ker je torej nujno jasno opredeliti metode za izvajanje teh dveh postopkov za vsak proizvod ali družino proizvodov s sklicevanjem na Prilogo III, saj ta nekaterim sistemom daje prednost;
(4) ker postopek iz člena 13(3)(a) ustreza sistemom, navedenim v prvi možnosti, brez stalnega nadzora, in v drugi in tretji možnosti točke (ii) oddelka 2 Priloge III, in ker postopek iz točke (b) člena 13(3) ustreza sistemom, navedenim v točki (i) oddelka 2 Priloge III in s stalnim nadzorom v prvi možnosti točke (ii) oddelka 2 Priloge III;
(5) ker so ukrepi iz te odločbe v skladu z mnenjem Stalnega odbora za gradbeništvo,
SPREJELA NASLEDNJO ODLOČBO:
Člen 1
Skladnost proizvodov iz Priloge I se potrdi s postopkom, s katerim je poleg sistema kontrole proizvodnje, ki jo izvaja proizvajalec, v ocenjevanje in nadzor kontrole proizvodnje ali proizvoda samega vključen tudi certifikacijski organ.
Člen 2
Postopek potrjevanja skladnosti proizvodov iz Priloge II je naveden v mandatih za smernice za evropsko tehnično soglasje.
Člen 3
Ta odločba je naslovljena na države članice.
V Bruslju, 22. junija 1999

Labels: 7
3
1
20